Einšteino kryžius
Einšteino kryžius (Q2237+030 arba QSO 2237+0305) yra keturių kvazaro atvaizdų formacija Pegaso žvaigždyne. Tai tas pats kvazaras; jo keturis atvaizdus sukuria specifinės formos galaktika (QSO 2237+0305 G), veikianti kaip gravitacinis lęšis. Galaktikos branduolys matyti kryžiaus centre kaip penktoji dėmė. Einšteino kryžius randamas 22h 40m 30.3s, +3° 21′ 31″. Jį galima pamatyti mėgėjišku teleskopu, tačiau reikalingas labai tamsus dangus ir bent 46 cm skersmens reflektorius. Kvazaras yra už 8 milijardų šviesmečių, jo šviesą fokusuojanti galaktika – už 400 milijonų šviesmečių.